[… pre]sentes litteras inspecturis Hugo archidiaconus Laticensis salutem in domino […]s quod in nostra presencia constituti Letherius faber de Marcen[aio] et Adelina uxor eius concesserunt et dederunt in elemosinam Deo et ecclesie Quinciaci quasdam terras sitas in finagio Marcenaii quas partitus erat cum fratribus suis dictus Letherius et quinque iugera terre sita in finagio de Grisolis iuxta terras dictorum Quinciac[i]. Voluerunt etiam dicti Letherius et Adelina quod omnia sua acquisita acquiranda mobilia et inmobilia sint dictorum Quinciac[i] ab ipsi Quinciac[i] post amborum obitum iure perpetuo possidendi. Quod si forte altero […] defuncto alter uxorem duceret vel nuberet medietatem rerum ipsorum ad[…] convinctorum post alterius obitum tam in mobilibus quam in inmobilibus perciperet dicti Quinciac[i]. Hec omnia laudaverunt fratres ipsius Letherii supradicti Girardus videlicet et Martinus. In cuius rei testimonium ad petitionem dictorum Letherii, Adeline, Girardi et Martini presens scriptum sigillo nostro sigillavimus. Actum anno gratie Mo CCo XLo sexto.